Les rialles estan garantides en la clownferència “Mujer, vida y risa” que tindrà lloc el 26 de maig
2025-07-24

L’àrea d’Igualtat i Feminisme de l’Ajuntament de Burjassot, dirigida per l’alcalde del municipi, Rafa García, amb el treball d’Espai Dona, ha programat per al dimecres que ve 26 de maig, a les 19.00 hores, al Saló d’Actes del Centre Socioeducatiu Díaz Pintado, la segona activitat presencial programada des d’aquest servei d’atenció a la dona de Burjassot.

Amb totes les mesures sanitàries establides i amb aforament limitat, la vesprada del dimecres es podrà gaudir de la clownferencia “Mujer, vida y risa”, impartida per Amaia Prieto Marín; activitat proposada a propòsit del Dia Internacional d’acció per la salut de les dones i subvencionada pel Pacte d’Estat contra la Violència de Gènere.

Com s’ha assenyalat, l’aforament és limitat per la qual cosa és necessària la reserva de plaça aportant el nom, cognoms i nombre de persones assistents per correu electrònic a accionsocial@burjassot.es o telefonant al 96 390 67 18.

Aquesta nova acció de l’àrea d’igualtat es tracta d’una conferència amb fonament i riures, per a reflexionar sobre aspectes vinculats al fet de ser dona, des d’una dinàmica divertida i catàrtica; una xarrada plena d’humor per a sentir, expressar i tractar l’apoderament, en definitiva, una trobada saludable i nutritiva per a dones de tota mena i condició i per a totes aquelles persones que vulguen participar.